Unión del Pueblo Navarro (UPN) talde parlamentarioari atxikitako foru parlamentari Cristina Mañero López andreak **idatziz erantzuteko galdera** egin du. Hona Nafarroako Gobernuko Unibertsitateko, Berrikuntzako eta Eraldaketa Digitaleko kontseilariaren erantzuna:

Nafarroako Unibertsitate Publikoko Osasun Zientzien Fakultatearen eraikin berria egiteko obren bigarren lizitazioa egin beharra izan zen, eta horregatik obrak uste baino hilabete batzuk geroago hasi ziren. Ondorioz, 2023. urterako, NUPentzat konprometitutako urte anitzeko gastuaren banaketa aldatu behar izan da.

Hala, NUPentzat konprometitutako gastuaren 37.971.729 euroko guztizko zenbatekoari eutsi bazaio ere, gastua proiektuaren azken ekitaldietarantz lerratu da.

Lerratze hori dela-eta, 2023ko ekitaldian konprometitutako gastuaren zenbatekoa txikiagoa da, 4.258.325 eurokoa hain zuzen.

Ondorioz, zenbateko hori dago baliagarri aurrekontuko G/10001/7455/322302 partidan, “Kapital transferentziak NUPera: Medikuntzako eraikina” izenekoan.

Hori guztia jakinarazten dizut, Nafarroako Parlamentuko Erregelamenduaren **215. artikulua** betez.

Iruñean, 2023ko urriaren 26an

Unibertsitateko, Berrikuntzako eta Eraldaketa Digitaleko kontseilaria: Juan Cruz Cigudosa García